આજના યુગમાં ઘણી બધી સ્ત્રીઓના દાખલા છે જે ઘર સંભાળે છે, બાળકો સંભાળે છે છતાંપણ તેઓ પોતાની રીતે કોઈને કોઈ ઈતર પ્રવુતિ કરે છે. ઘરકામ કરવું, બાળકો સંભાળવા, પતિને વહેલા ઓફિસે જાય ત્યારે તેમને મનગમતું ટીફીન બનાવી આપવું તેમની મનગમતી પ્રવૃત્તિ છે, તેમના રસનો વિષય છે. અને કહેવાતા નારીવાદીઓ આ સ્ત્રીઓને અબળા, દુઃખ દર્દ સહન કરનારી સાબિત કરવા પર ઉતરી આવ્યા છે. અરે ! તેમને તો પૂછો, પછી નક્કી કરો કે સ્ત્રી પર અત્યાચાર થાય છે કે સ્ત્રી પોતાની શરતો પર કે પોતાની મંજૂરીથી એવું જીવન જીવી રહી છે. દશ ટકામાં તમારી તરફેણમાં જવાબો મળશે પણ ખરા, બાકી નહિ મળે, લખી રાખો. ફરી એકવાર કહું છું તમે ‘જેન્ડર બાયસ’ ના બનો.